**PODSJETNIK SVIM UDRUGAMA**

**o dostavi PROR-POT obrasca**

Zakon o financijskom poslovanju i računovodstvu neprofitnih organizacija (NN 121/14) uređuje sustav financijskog poslovanja, računovodstva te nadzora nad financijskim poslovanjem i računovodstvom neprofitnih organizacija.

Uz Zakon donesena su dva važna pravilnika:

1. Pravilnik o neprofitnom računovodstvu i računskom planu (NN 1/15).
2. Pravilnik o izvještavanju u neprofitnom računovodstvu i Registru neprofitnih organizacija (NN 31/15).

Temeljem Pravilnika o izvještavanju u neprofitnom računovodstvu i registru neprofitnih organizacija podsjećamo sve Udruge da su obvezne dostaviti Izvještaj o potrošnji proračunskih sredstava  (Obrazac PROR-POT) Općini Podstrana i svakoj instituciji od kojih su dobile financijska sredstva iz javnih izvora.

Javni izvori uključuju  sredstva državnog proračuna i proračuna jedinica lokalne (općine ili grada) i područne (regionalne) samouprave (županije).

Obrazac se može preuzeti na adresi:

<http://www.mfin.hr/adminmax/docs/PROR-POT98%20-.xls>

<https://udruge.gov.hr/vijesti/obveza-dostave-pror-pot-obrazaca-za-udruge-i-druge-neprofitne-organizacije/3398>

U slučaju postojanja ugovorom uređene obveze izvještavanja prema davatelju sredstava iz javnih izvora koja je sadržajno detaljnija od propisanog PROR-POT obrasca, udruga ili druga neprofitna organizacije **nije u obvezi dostavljati ispunjen obrazac PROR-POT.** Navod se odnosi na sve Udruge koje imaju ugovor o sufinanciranju temeljem Javnog poziva za financiranje javnih potreba Općine Podstrana za tekuću proračunsku godinu.

Sve informacije i pojašnjenja mogu se dobiti u Upravnom odjelu za javnu nabavu, gospodarstvo, društvene djelatnosti i EU fondove:

e-mail: [drustvene.djelatnosti@podstrana.hr](mailto:drustvene.djelatnosti@podstrana.hr)